b'\n_START_ARTICLE_\nUro\xc5\xa1 Slokar\n_START_SECTION_\nZa\xc4\x8detki\n_START_PARAGRAPH_\nZa ko\xc5\xa1arkarsko igro ga je navdu\xc5\xa1il \xc5\xa1portni pedagog na O\xc5\xa0 Franceta Bevka v Ljubljani Ale\xc5\xa1 Pe\xc4\x8de, s pomo\xc4\x8djo katerega se je kmalu pridru\xc5\xbeil je\xc5\xbei\xc5\xa1kim ko\xc5\xa1arkarjem. Pod vodstvom Ale\xc5\xa1a Pe\xc4\x8deta so bili strah in trepet pionirskega festivala, najve\xc4\x8djega slovenskega tekmovanja osnovnih \xc5\xa1ol v ko\xc5\xa1arki.  Saj sta z njim v ekipi igrala tako Erazem Lorbek kot tudi nogometa\xc5\xa1 Bo\xc5\xa1tjan Cesar. Za Je\xc5\xbeico je igral pod taktirko trenerjev Ale\xc5\xa1a Omejca, Klemna Hazabenta in Petra Brumna do konca kadetske sezone. Ob koncu le te je na njegovi ko\xc5\xa1arkarski in osebni \xc5\xbeivljenjski poti pri\xc5\xa1lo do najte\xc5\xbejega obdobja. Na tekmi slovenske mladinske reprezentance se je huje po\xc5\xa1kodoval in obsojen je bil na dolgotrajno in mu\xc4\x8dno sanacijo po\xc5\xa1kodbe, ki pa jo je z veliko podporo dru\xc5\xbeine uspe\xc5\xa1no prestal. Nastopil je \xc4\x8das za njegov prvi prestop, saj se je pridru\xc5\xbeil ekipi Slovana v prvi slovenski ko\xc5\xa1arkarski ligi. Zaklju\xc4\x8dil je \xc5\xa1olanje in opravil maturo na Gimnaziji Be\xc5\xbeigrad, vseskozi pa je bil tudi \xc4\x8dlan vseh mlaj\xc5\xa1ih reprezentanc.\n_START_SECTION_\nKlubska kariera\n_START_PARAGRAPH_\nIgral je za klube Sloveniji, Je\xc5\xbeica in Slovan, v Italiji za Snaidero in Benetton Treviso, v ligi NBA Toronto Raptors (Kanada), za sezono 2009/10 pa je podpisal z najuspe\xc5\xa1nej\xc5\xa1im slovenskim klubom vseh \xc4\x8dasov, Unionom Olimpijo. V sezoni 2015/2015 bo igral v \xc5\xa1panskem klub Sevilla, katere \xc4\x8dlan bo tudi nekdanji slovenski reprezentant Bo\xc5\xa1tjan Nachbar.\n_START_SECTION_\nDr\xc5\xbeavna reprezentanca\n_START_PARAGRAPH_\nOd 25. septembra 2005 je stalni \xc4\x8dlan slovenske ko\xc5\xa1arkarske reprezentance, za katero zbral 52 uradnih nastopov na \xc5\xa1tirih EP (2005, 2007, 2009 in 2011) in dveh SP (2006, 2010) ter na njih dosegel 272 to\xc4\x8dk, kar ga uvr\xc5\xa1\xc4\x8da med 10 najbolj\xc5\xa1ih slovenskih ko\xc5\xa1arkarjev na ve\xc4\x8dni lestvici nastopov KZS.\n_START_SECTION_\nSlokar zasebno\n_START_PARAGRAPH_\nNjegovi najve\xc4\x8dji vzorniki so Michael Jordan, Bill Gates in Igor Akrapovi\xc4\x8d, tri ko\xc5\xa1arkarske osebnosti, ki so nanj naredile najve\xc4\x8dji vtis, pa so Emanuel Ginobili, Jorge Garbajosa in Magic Johnson. Kon\xc4\x8dal je prvi letnik fakultete za ra\xc4\x8dunalni\xc5\xa1tvo ter velja za enega najbolj podkovanega ko\xc5\xa1arka\xc5\xa1a na tem podro\xc4\x8dju.'